Протекција (комедија у пет чинова)/19.2
XXI

САВЕТА, ЈУЛКА, ЈОВАНКА И ПРЕЂАШЊИ 

САВЕТА (Улази преплашена): Шта је то, забога? Шта је са Светиславом? (Чује лупу отуд). Аћиме, ти си га закључао? Шта радиш, забога? Није ваљда дете!
АЋИМ: Није, дабоме да није дете! Камо среће да је још дете! Закључао сам га, него. Јер док ја не свршим посао, неће га мајци штампати оно што је написао... Манојло, како беше оно, како се зове?
МАНОЈЛО: Не знам, мислим: „Бакалница звања и положаја”.
АЋИМ: Знаш ли ти, какве је он опасне мисли спремио за новине? А те новине чита и господин министар. Савета, то чита и господин министар.
МАНОЈЛО(Важно): „Течете звања и положаје!”
ЖЕНСКЕ (Пљесну се рукама и запрепасте).

ЗАВЕСА

Протекција (комедија у пет чинова)